Document ID: 31993R1731

ΚΑΝΟΝΙΣΜΟΣ (ΕΟΚ) αριθ. 1731/93 ΤΗΣ ΕΠΙΤΡΟΠΗΣ της 30ής Ιουνίου 1993 για την τροποποίηση του κανονισμού (ΕΟΚ) αριθ. 1729/92 περί λεπτομερειών εφαρμογής του ειδικού καθεστώτος εφοδιασμού των Καναρίων Νήσων με προϊόντα των τομέων των αυγών και του κρέατος των πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 περί ειδικών μέτρων που αφορούν ορισμένα προϊόντα προς όφελος των Καναρίων Νήσων (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3 παράγραφος 4 και το άρθρο 4 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1729/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1347/93 (4), καθόρισε, για την περίοδο από 1ης Ιουλίου 1992 έως 30 Ιουνίου 1993, αφενός μεν τις ποσότητες του προβλεπόμενου ισοζυγίου σε προϊόντα του τομέα των αυγών και του κρέατος των πουλερικών που επωφελούνται απαλλαγής της εισφοράς κατά την εισαγωγή όταν προέρχονται από τρίτες χώρες ή της κοινοτικής ενισχύσεως και, αφετέρου, τις ποσότητες του υλικού αναπαραγωγής που κατάγονται από την Κοινότητα που επωφελούνται ενισχύσεως για την ανάπτυξη του δυναμικού παραγωγής των Καναρίων Νήσων- ότι πρέπει να καθοριστούν οι εν λόγω ποσότητες λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών για τον τομέα των αυγών και του κρέατος πουλερικών για την περίοδο από 1ης Ιουλίου 1993 έως 30 Ιουνίου 1994 και να τροποποιηθεί η ενίσχυση μεριμνώντας να διαφυλαχθεί το μέρος του εφοδιασμού από την Κοινότητα-
ότι, μετά την πείρα που αποκτήθηκε, πρέπει να τροποποιηθούν οι προθεσμίες όσον αφορά την υποβολή και την έκδοση των πιστοποιητικών, τη διάρκεια ισχύος τους καθώς και την εγγύηση που συνιστάται από τον ενδιαφερόμενο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1729/92 τροποποιείται ως εξής:
1. Το άρθρο 2 παράγραφος 1 αντικαθίσταται από το ακόλουθο κείμενο:
"1. Η ενίσχυση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1601/92 για τον εφοδιασμό που προέρχονται από την κοινοτική αγορά καθορίζεται, με τρόπο ώστε να διαφυλαχθεί το μέρος του εφοδιασμού εκ μέρους της Κοινότητας, λαμβάνοντας υπόψη τα παραδοσιακά ρεύματα συναλλαγών, στο παράρτημα ΙΙ."
2. Το άρθρο 6 τροποποιείται ως εξής:
α) στην παράγραφο 1 πρώτο εδάφιο, οι όροι "εντός των πέντε πρώτων εργάσιμων ημερών" αντικαθίστανται από τους όρους "εντός των δέκα πρώτων εργάσιμων ημερών"-
β) στην παράγραφο 1 στοιχείο β) οι περιπτώσεις αντικαθίστανται από το ακόλουθο κείμενο:
"- 5 Ecu/100 χιλιόγραμμα για τα προϊόντα που αναφέρονται στο παράρτημα Ι και υπάγονται στους κωδικούς ΣΟ 0207 και 1602,
- 8 Ecu/100 χιλιόγραμμα για τα προϊόντα που αναφέρονται στο παράρτημα Ι και υπάγονται στον κωδικό ΣΟ 0408,
- 1 Ecu/100 χιλιόγραμμα για τα προϊόντα που αναφέρονται στο παράρτημα ΙΙΙ"-
γ) στην παράγραφο 2, οι όροι "η δέκατη εργάσιμη ημέρα" αντικαθίστανται από τους όρους "την δέκατη πέμπτη εργάσιμη ημέρα".
3. Το άρθρο 7 αντικαθίσταται από το ακόλουθο κείμενο:
"Άρθρο 7
Η ισχύς των πιστοποιητικών λήγει την ενενηκοστή ημέρα που έπεται εκείνης της εκδόσεώς τους."
4. Τα παραρτήματα Ι, ΙΙ και ΙΙΙ αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1993.

Labels: 3
17
18